Hotels Penang - Beste tarieven voor hotels in Penang
Alle plaatsen in Penang, Maleisië Jana is net drie jaar oud toe haar ma spoorloos verdwyn. Op die Bolandse wynplaas Stormkloof treur KleinStorm oor sy pragtige vrou. Jana verlang ook na haar ma. Snags roep die wind haar buitentoe, maar Jana is nie bang vir die storm nie. As sy mooi na die wind luister, hoor sy die soet, hoë note van haar ma se fluit. Een so 'n stormnag ontmoet Jana vir !X'uri. !X'uri het gekom omdat dit tyd is om Jana se ma te soek.
Leon van Nierop se blitsverkoper Plesierengel verskyn twintig jaar gelede en dit is in hierdie boek waar duisende lesers vir Tristan Hansen ontmoet, 'n engel van plesier, 'n manlike prostituut waarvoor Johannesburg se rykste vroue duisende rande betaal.
Dit is egter nie die volle verhaal nie: hoe het die enigmatiese Tristan tot hier gekom? In Katelknaap kry die leser 'n blik op die vroue wat hom gevorm het en van genot geleer het. Veral saam met een vrou, ver weg in Positano, 'n dorpie in Italië, kon hy hom loswikkel van die beklemming van sy konserwatiewe ma wat hom ná sy pa se selfmoord alleen grootmaak.
Maar dit was ook nie die laaste beklemming nie. Op die vooraand van Tristan se 27ste verjaardag vind ons hom in sy luukse dakwoonstel in Maboneng, onrustig ná 'n vreemde foonoproep vol dreigende stilte. Terwyl hy kan voel hoe hy deur 'n verkyker dopgehou word en dat die afloerder met iets anders as begeerte na hom kyk, reik sy herinneringe terug na gelukkiger dae in Positano, en na sy opleiding in die kuns van liefdemaak.
Rudolf Dreyer en sy gesin steier nog onder die geweld van Moordkoppie. Buks is vermoor. Oupa Helgaardt Dreyer is vermoor. Terwyl hulle probeer herstel van die smart, gaan die laer gebuk onder ander moeilikhede: masels en 'n verwoestende haelstorm. Dit voel vir Rudolf asof die Nuwe Land sy rug op hulle gekeer het. En hy wankel in sy geloof. 'n Hewige konfrontasie met die Zoeloes volg waarin in elke man, vrou, bejaarde en jong kind moet veg. Die Zoeloes word net-net afgeweer, maar dit berei die weg vir die volgende en grootste geveg nog ooit: Die geveg by Bloedrivier.
'n Verhaal wat die kruis van outisme genadeloos oopvlek. Sentraal in hierdie aangrypende gegewe staan twee onvergeetlike vrouekarakters: Ingrid Dorfling, ma van Alexander, wat die grense van wanhoop oorskry in haar verbete stryd om die kind wat hulle gesinslewe ontwrig 'mens' te laat word. En in die proses omtrent alles wat kosbaar is, verloor. Parallel met Ingrid staan Miriam - oppasma - wat met haar kinderlike godsvertroue en aardse wysheid die enigste is wat tot 'Boetatjie' kan deurdring.
Jak Stapelberg word die pos van hoofbestuurder van die Sonderkloof-myn aangebied, mits hy doen wat Manfred Steyner vra.
En Jak stem in, want as hy eers die werk het, kan hy die opdrag mos weier. Maar niemand hou rekening met die eintlike magte wat Jak se aanstelling bewerk het nie.
'n Sindikaat wat goud steel, verg Jak se aandag. En so ook Tess, Manfred se begeerlike vrou . . .
Gierigheid en wraak heers op die goudvelde van die 1960's in dié vertaling van Wilbur Smith se Gold Mine.
In België loop die negentiende eeu ook ten einde. Elisabeth, die dogter van die smid, trou met die jong dokter, Guillaume Duponselle. Dit sal nie 'n gelukkige huwelik word nie. As Elisabeth agt maande later aan 'n tweeling geboorte skenk, is die eersgeborene 'n pragtige seun, Valentyn. Die tweede kind is so mismaak dat Guillaume weier om hom 'n naam te gee. Tog bly Naamloos lewe. Omdat sy voorkoms sy vader en die dorpenaars ontstel, gaan Naamloos gesluierd deur die lewe. Dan tree die Eerste Wêreldoorlog op die toneel.
Van kant gemaak vertel 'n broeierige verhaal vol dorpsgefluister. Vir almal verloop die toekoms anders as wat hulle verwag.
Fanie Olivier is 'n bekende Afrikaanse digter en akademikus, maar ook joernalis en regsgeleerde. Hy het ses digbundels gepubliseer en was die samesteller van drie ander, waarvan Die mooiste Afrikaanse liefdesgedigte reeds vyf uitgawes gehad het. Die Nederlandse Reina Prinsen-Geerligsprys is aan hom toegeken vir die manuskrip van sy eerste, gom uit die sipres. Naas sy studiejare in Utrecht, het hy ook vir die grootste deel van sy akademiese loopbaan kontak met Nederlands behou as dosent in Nederlandse letterkunde. Hy het in hierdie proses heelwat Nederlandse poësie vertaal, maar dit nooit gepubliseer nie. As deel van sy werk as besoekende professor by die Adam Mickiewicz-universiteit in Pole tussen 2004 en 2016, het hy ook begin met 'n projek om Poolse gedigte saam met studente in Afrikaans te vertaal.